Noormarkun seurakunnan seurakuntaneuvoston esityslista 5/2020.

Seurakuntaneuvoston kokous Noormarkun seurakuntasalissa ti 26.5.2020 klo 19.30

Kari Penttinen puheenjohtaja

Ulla-Riitta Aromaa

Jouni Erola poissa

Leena-Maija Haaparanta

Tuuli Heervä

Jouni Heinonen

Taru Kallionkieli poissa

Ismo Laivonen

Pekka Myllymäki varapuheenjohtaja

Pirjo Mäki

Ari Passilahti

Marita Salmio

Helvi Walli

Hannu Anttoora sihteeri

Jukka Hietamäki varajäsen

Jorma Kanerva varajäsen, poissa

Eeva Uusimäki HTH-päällikkö, kutsuttuna § 47

Heimo Hietanen lääninrovasti, kutsuttuna § 47

§ 43

Kokouksen avaus ja alkuhartaus

Puheenjohtaja avasi kokouksen ja piti alkuhartauden.

§ 44

Kokouksen laillisuus ja päätösvaltaisuus

Esitys: Kokous todetaan lailliseksi ja päätösvaltaiseksi.

Päätös: Esityksen mukaan.

§ 45

Pöytäkirjan tarkastajien valinta ja pöytäkirjan tarkastaminen.

Esitys: Pöytäkirjan tarkastajiksi valitaan Ismo Laivonen ja Pekka Myllymäki.

Pöytäkirja tarkastetaan heti kokouksen jälkeen.

Päätös: Esityksen mukaan.

§ 46 Työjärjestyksen hyväksyminen

Esitys: Hyväksytään esityslista kokouksen työjärjestykseksi.

Päätös: Esityksen mukaan.

§47

**Aloite Lavian seurakunnan lakkauttamisesta ja liittämisestä Noormarkun seurakuntaan.**

**Esittelijä:** kirkkoherra

Kirkkolain 13 luvun 1 §:n mukaan aloitteen seurakuntajaon muuttamiseksi voi tehdä seurakunnan kirkkovaltuusto tai kunkin seurakunnan seurakuntaneuvosto sekä tuomiokapituli tai piispa. Jos seurakuntajaon muutostarve johtuu kuntajaon muuttamisesta tai koskee muuta kuin suomenkielistä tai ruotsinkielistä taikka kaksikielistä seurakuntaa, asian voi panna vireille myös Kirkkohallitus.

Lavian seurakunnan seurakuntaneuvosto on talous- ja toimintasuunnitelmassaan 2020-2022 asettanut tavoitteeksi seurakuntaliitoksen vuoden 2021 alusta.

Ensimmäisen kerran Lavian seurakuntaneuvosto on suhtautunut myönteisesti liitosneuvotteluiden aloittamiseen 24.2.2017 / 16 § Pomarkun seurakunnan kanssa. Liitos Pomarkun ja Noormarkun kanssa ei kuitenkaan toteutunut. Silloin Laviassa toivottiin liitosta suurempaan yksikköön, mikä parhaimmillaan olisi vahvistanut perusseurakuntatyötä.

Kokouksessaan 21.1.2020 / 6 § Lavian seurakuntaneuvosto ehdotti yhteisen keskus-telun järjestämisestä Porin ev.lut. seurakuntayhtymän johdon, seurakuntien ja tuomiokapitulin edustajien kanssa Lavian liittämisestä isompaan toimintayksikköön.

Ensimmäinen keskustelu käytiin 4.3.2020. Keskustelussa olivat mukana edustajat Keski-Porin, Lavian, Länsi-Porin, Meri-Porin, Porin Teljän ja Noormarkun seurakunnista. Lisäksi mukana olivat hiippakuntadekaani Mari Leppänen ja lakimiesasessori Matti Mäkinen. Keskustelussa sovittiin, että Lavian seurakuntaneuvosto esittää, mikä seurakunta / mitkä seurakunnat kutsutaan mukaan jatkoneuvotteluihin. Keskustelussa sovittiin myös, että perustetaan ohjausryhmä, johon osallistuu Lavian seurakuntaneuvoston edustus, keskusteluun kutsutun / kutsuttujen seurakuntien kirkkoherra(t) ja seurakuntaneuvoston varapuheenjohtaja(t), yhtymän edustajina yhteisen kirkkoneuvoston puheenjohtaja Heimo Hietanen, hallinto-, talous- ja henkilöstöpalvelujen päällikkö Eeva Uusimäki, tuomiokapitulin edustaja(t) ehtimisen / tarpeen mukaan ja sihteerinä hallinto- ja henkilöstöasiantuntija Mika Piittala.

Lääninrovastin pyynnöstä 4.3.2020 Lavian seurakuntaneuvoston jäsenet päättivät neuvottelussaan 6.3.2020 jatkaa keskusteluita Keski-Porin, Porin Teljän ja Noormarkun seurakuntien kanssa.

Lavian seurakuntaneuvosto esitti 23.4.2020/24 § liitosneuvotteluiden aloittamista Noormarkun seurakunnan kanssa. Noormarkun seurakuntaneuvosto 23.4.2020 / 29 § vastasi liitosneuvottelualoitteeseen myöntävästi.

Ohjausryhmä on kokoontunut neljä kertaa 7.4., 21.4., 5.5. ja 19.5.2020. Ensimmäiseen tapaamiseen 7.4. kutsuttiin Lavian seurakuntaneuvoston esityksen pohjalta Keski-Porin, Porin Teljän ja Noormarkun seurakuntien edustajat. Ohjausryhmän yksimielinen päätös oli, että Lavian seurakunnan olisi luontevinta jatkaa keskusteluja Noormarkun seurakunnan kanssa.

Toisessa ohjausryhmän keskustelussa 21.4. käsiteltiin Lavian seurakunnan edustajien laatimaa esitystä seurakuntatoiminnasta Laviassa. Noormarkun seurakunnan edustus kertoi nykyisestä rakenteesta Noormarkun seurakunnassa.

Kolmannessa ohjausryhmän kokouksessa 5.5. keskustelun painopisteenä oli Lavian seurakunnan henkilöstön tämän hetkinen tilanne ja mahdollinen siirtyminen Noormarkun seurakuntaan.

Neljännessä ohjausryhmän kokouksessa 19.5. käsiteltiin kahden edellisen kokouksen pohjalta laadittua aiesopimusta ja tarkennettiin edellisten kokousten keskusteluja.

Kirkkolain 13 luvun 2 §:n mukaan, jos seurakunta liitetään toiseen tai lakkautetaan tai jos seurakunnassa oleva virka tulee tarpeettomaksi sen alueen supistumisen vuoksi, sen päätoimiset viranhaltijat siirretään, jollei 3 §:stä muuta johdu, heille soveltuviin laajentuvan tai uuden seurakunnan tai asianomaisen seurakuntayhtymän virkoihin.

Siirretyllä viranhaltijalla on oikeus saada virkasuhteeseensa kuuluvat edut sellaisina, etteivät ne ole epäedullisemmat kuin hänelle aikaisemmin kuuluneet vastaavat edut.

Pysyväisluonteisessa päätoimisessa työsopimussuhteessa olevaan työntekijään sovelletaan vastaavasti, mitä 1 ja 2 momentissa on säädetty.

Kirkkolain 13 luvun 3 §:n mukaan toiseen seurakuntaan liitettävän seurakunnan kirkkoherranvirka lakkaa seurakuntajaon muuttamisen tullessa voimaan. Viranhaltija siirretään laajentuvan seurakunnan kirkkoherranvirkaan tai, jollei virka ole avoin, 3 momentin mukaan kappalaisenvirkaan.

Milloin kahdesta tai useammasta seurakunnasta muodostetaan yhdistämällä uusi seurakunta, jakopäätöksessä on määrättävä, mikä tai mitkä kirkkoherranvirat lakkaavat.

Kirkkoherra, jonka virka seurakuntajaon muuttamisen johdosta lakkaa, siirretään kappalaisen virkaan laajentuvassa tai muodostettavassa seurakunnassa taikka muussa seurakunnassa, jota seurakuntajaon muuttaminen koskee. Siirretyn viranhaltijan palkkaukseen sovelletaan, mitä 2 §:n 2 momentissa säädetään. (21.12.2012/1008)

Jos seurakunta kokonaisuudessaan yhdistetään toiseen seurakuntaan tai perustettavaan uuteen seurakuntaan, seurakunnan omaisuus siirtyy tälle seurakunnalle. Jos kaikki seurakunnat, joita seurakuntajako koskee, tulevat kuulumaan samaan seurakuntayhtymään, omaisuuden jakoa koskevat määräykset otetaan yhtymän perussääntöön.

Kirkkolain 13 luvun 6 §:n mukaan, jos seurakunta on saanut lahjana tai testamentilla omaisuutta määrättyyn tarkoitukseenkäytettäväksi, seurakuntajaon muutoksen johdosta tapahtuvasta omaisuuden jaostapäätettäessä on annettava määräykset, joilla omaisuuden käyttö tuohon tarkoitukseenturvataan.

Hallintolain 6. luvun mukainen asianosaisten kuuleminen Lavian seurakunnan viran- ja toimenhaltijoille toteutettiin kuulemistilaisuudella 15.5. sekä 18.5.2020 ja Noormarkun seurakunnan viran- ja toimenhaltijoille toteutettiin kuulemistilaisuudella 20.5.2020. Lisäksi jokaiselle tarjottiin mahdollisuus henkilökohtaisen palautteen antoon kirjallisesti. Kuulemistilaisuuksista laadittiin muistiot.

Seurakuntalaisille järjestettiin tiedotusta asiasta ja keskustelumahdollisuuden sijaan korona-aikana annettiin mahdollisuus kertoa mielipiteensä ja toiveensa liitosneuvotteluihin sähköpostitse tai kirjeitse. Liitosneuvotteluiden aloittamisesta tehtiin lehdistötiedote 28.4.2020. Asiasta uutisoi mm. Yle Pori (netissä ja radiossa), Satakunnan Kansa, Kirkkosanomat. Ilmoitukset julkaistiin Satakunnan Kansassa, Satakunnan Viikossa, Uutisluotsissa, Kirkkosanomissa, Lavian seurakunnan ja Kirkko Porissa somesivuilla. Myös työntekijät ovat jakaneet palautetiedotteita seurakuntalaisille.

Seurakuntalaisilta toivottiin mielipidettä seuraaviin kysymyksiin:

1. Mikä sinulle on tärkeää seurakunnan toiminnassa Laviassa ja minkä pitäisi ehdottomasti jatkua?
2. Jos jumalanpalvelusten kellonaikaa muutetaan, mikä olisi sinun mielestäsi paras aika?
3. Mitä terveisiä haluat lähettää neuvotteluihin?

**Liitosneuvotteluissa on sovittu:**

1. Lavian alueelle perustetaan, Noormarkun seurakunnassa olevan rakennemallin mukaisesti, Lavian aluetoimikunta, sekä diakonian, kasvatuksen ja lähetyksen toimintaryhmät. Aluetoimikunnan aloitteesta toimintaryhmiä voidaan perustaa lisää tai lakkauttaa toiminnallisen tarpeen mukaan. Noormarkun seurakuntaneuvosto nimittää aluetoimikunnan ja toimintaryhmien jäsenet Lavian seurakuntaneuvoston esityksestä.
2. Lavian seurakunnan kirkkoherranvirka lakkautetaan.
3. Noormarkun seurakunnassa oleva toinen kappalaisen virka sijoitetaan Lavian alueelle. Viran toimialueena on koko Noormarkun seurakunta.
4. Noormarkun seurakuntaan perustetaan seurakuntapastorin virka. Viran toimialueena on koko Noormarkun seurakunta.
5. Lavian alueelle nimetään kappalaisen lisäksi diakonian viranhaltija, kanttori ja

lastenohjaaja niin, että näiden kaikkien toimialueena on koko Noormarkun

seurakunta. Seurakuntasihteeri työskentelee työtehtävistä riippuen joko Laviassa tai Noormarkussa.

1. Siirretyllä viranhaltijalla ja pysyväisluonteisessa työsopimussuhteessa olevalla työntekijällä on oikeus saada virka- ja työsopimussuhteeseensa kuuluvat edut sellaisina, etteivät ne ole epäedullisemmat kuin hänelle aikaisemmin kuuluneet edut.
2. Lavian alueella jatketaan jumalanpalveluksia sunnuntaisin noin kolme kertaa kuukaudessa, kellonajat sovitaan erikseen. Lisäksi jumalanpalveluksia pidetään kirkollisina juhlina, esimerkiksi kiirastorstaina sekä jouluaattona. Muina sunnuntaipäivinä voidaan pitää muita seurakuntatilaisuuksia. Niinä juhlapyhinä, jolloin lasketaan seppeleet sankarihaudoille, toivotaan jumalanpalvelusten olevan Lavian kirkossa klo 10. Seppeleidenlaskuperinnettä jatketaan vanhan tavan mukaan mm. kaatuneitten muistopäivänä ja itsenäisyyspäivänä.
3. Laviassa säilyy seurakunnan perustoiminta ja palvelut eri ryhmille. Seurakunnan tiloista ja hautausmaa-alueista pidetään jatkossakin hyvää huolta.

LAVA- arviointi: Seurakuntaliitos tukee kristillisen kasvatuksen toteuttamista Lavian alueella.

**Lavian seurakuntaneuvoston esitys:**

Lavian seurakuntaneuvosto päättää tehdä seuraavan aloitteen:

1. Lavian seurakunta lakkautetaan 31.12.2020 ja liitetään 1.1.2021 alkaen Noormarkun seurakuntaan.
2. Lavian seurakunnan kirkkoherran virka lakkautetaan 31.12.2020.
3. Noormarkun seurakuntaan perustetaan seurakuntapastorin virka 1.1.2021 alkaen.
4. Lavian seurakunnan viran- ja toimenhaltijat siirtyvät vanhoina työntekijöinä Noormarkun seurakuntaan.
5. Lavian seurakunnan vapaaehtoisia rahastoja, jotka on perustettu määrättyjä tarkoituksia varten, sekä lahja- tai testamenttivaroja käytetään edelleen niiden tarkoitusten ja ehtojen mukaisesti.
6. Aloite lähetetään tiedoksi Noormarkun seurakunnan seurakuntaneuvostolle.
7. Aloite lähetetään Porin ev.lut. seurakuntayhtymän yhteiselle kirkkovaltuustolle, joka lähettää sen Turun arkkihiippakunnan tuomiokapitulille oman lausuntonsa ohessa.

**Noormarkun seurakuntaneuvoston esitys:**

Noormarkun seurakunnan seurakuntaneuvosto toteaa, että esittelytekstissä mainittu aloite Lavian seurakunnan lakkauttamisesta 31.12.2020 ja liittämisestä 1.1.2021 Noormarkun seurakuntaan on toiminnallisesti tarkoituksenmukainen ja puoltaa aloitteen toteuttamista.

Tästä pykälästä ei voi tehdä kirkkolain 24: 5 §:n mukaan oikaisuvaatimusta.

LaVa arviointi: Seurakuntaliitos tukee kristillisen kasvatuksen antamista Noormarkun seurakunnassa.

**PÄÄTÖS:** Esityksen mukaan.

**§ 48**

**Muut asiat**

**§ 49**

**Oikaisuvaatimus**

**§ 50**

**Kokouksen päätös**

Puheenjohtaja päätti kokouksen klo 20:18.

Kari Penttinen Hannu Anttoora

puheenjohtaja sihteeri

Olemme tarkastaneet pöytäkirjan ja todenneet sen kokouksen kulun mukaiseksi

Ismo Laivonen Pekka Myllymäki

Noormarkun seurakunnan tarkastettu pöytäkirja 5/2020 on nähtävillä

Noormarkun seurakuntatoimiston ilmoitustaululla Vanha Vaasantie 8,

ajalla 27.5- 10.6.2020 seurakuntatoimiston aukioloaikana ma - ke klo 9 – 14 sekä Noormarkun seurakunnan internetsivuilla kirkkoporissa.fi/Noormarkun seurakunta.